Diari Oficial de la Generalitat Valenciana


Sumari del DOGV 9255, del 13-01-2022 (2021/12852)

RESOLUCIÓ de 25 de novembre de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús de 6 m² a la coberta de l'edifici situat al carrer de José Gascón Sirera, núm. 9, de Bétera, per a destinar-ho a la instal·lació d'una nova estació base de la Xarxa Comdes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12049


Data del document
:   25-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de novembre de 2021, de la Conselleria d'Hisenda i Model Econòmic, per la qual s'accepta la cessió gratuïta de l'ús de 6 m² a la coberta de l'edifici situat al carrer de José Gascón Sirera, núm. 9, de Bétera, per a destinar-ho a la instal·lació d'una nova estació base de la Xarxa Comdes. [2021/12802]  
L'Ajuntament de Bétera, mitjançant el Decret núm. 0945/2021, de data 6 de maig de 2021, va resoldre adjudicar la concessió de l'ús privatiu del bé de domini públic, mitjançant adjudicació directa de 6 m² en la coberta de l'edifici Casa Consistorial, situat al carrer de José Gascón Sirera, núm. 9, de Bétera, a la Generalitat Valenciana, Direcció General de Tecnologies de la Informació i les Telecomunicacions, per a instal·lar-hi una nova estació base de la Xarxa Comdes, utilitzada pel servei d'emergències i les policies, conforme amb el pla que consta obra en el projecte.  
Així mateix, el Decret núm. 0945/2021 adjunta com a part integrant de l'acord, el document administratiu de formalització de la cessió juntament amb el plec de clàusules particulars que estableixen les condicions de la concessió, a l'efecte de ser subscrit, i aprova el projecte tècnic d'instal·lació Centre TBS Bétera presentat el 25 d'agost de 2020 per la Direcció General de Tecnologies de la Informació i Comunicacions.  
  
Efectivament, a la vista de la normativa esmentada per l'Ajuntament seria possible la formalització en document administratiu a través d'un contracte privat, exclòs de la normativa contractual administrativa, en aplicació de l'article 93 de la Llei 33/2003, de patrimoni de les administracions públiques, en relació amb l'article 9 de la Llei 9/2017, de 8 de novembre, de contractes del sector públic. No obstant això, i en nom del principi d'economia procedimental, cal traslladar-ne el contingut a la resolució d'acceptació per aquesta administració, que recollirà tot el seu clausulat, bé en la part expositiva com a motivació d'aquella i/o en la part resolutiva, i establirà les condicions a les quals queda sotmesa la concessió.  
Els antecedents que han de tindre's en consideració són els següents: projecte tècnic d'instal·lació Centre TBS Bétera ajuntament, d'agost 2020, presentat el 25 de setembre de 2020 per la Direcció General de Tecnologies de la Informació i les Comunicacions; informe de l'arquitecte tècnic de compatibilitat d'ús amb la normativa urbanística de data 13 de novembre de 2021; informe favorable de l'Agència Estatal de Seguretat Aèria en matèria de servituds aeronàutiques, expedient A20-0876 de data 10 de novembre de 2020; informe favorable del Servei d'informàtica, de data 23 de febrer de 2021; informe favorable de l'arquitecta municipal sobre l'estabilitat, seguretat i estanquitat de l'obra, de data 31 de març 2021; informe de l'arquitecta municipal sobre valoració del sòl a ocupar de data 3 de maig de 2021; informe de la Secretaria de data 4 de maig de 2021; provisió d'Alcaldia de data 4 de maig de 2021; plec de condicions administratives de data 5 de maig de 2021; informe-proposta de Secretaria de data 6 de maig de 2021, i, finalment, Decret núm. 0945/2021, de l'alcaldessa presidenta, de data 6 de maig de 2021.  
  
La forma d'adjudicació de la concessió serà l'adjudicació directa d'acord amb el que es disposa en els articles 93 i 137 de la Llei 33/2003, de patrimoni de les administracions públiques, per tractar-se d'un servei públic d'interés general i ser-ne el beneficiari una altra administració, Generalitat Valenciana, Direcció General de Tecnologies de la Informació i les Comunicacions, per a instal·lar una nova estació base de la Xarxa Comdes, utilitzada pel servei d'emergències i les policies.  
  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de l'esmentada Llei 14/2003, de 10 d'abril, de patrimoni de la Generalitat, disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament destinat al servei públic per al qual ha sigut cedit.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per l'Ajuntament de Bétera, mitjançant el Decret núm. 0945/2021, de 6 m² en la coberta de l'edifici situat al carrer de José Gascón Sirera, núm. 9, per a destinar-ho a la instal·lació d'una nova estació base de la Xarxa Comdes.  
L'immoble consta inscrit en el Registre de la Propietat de Montcada, en el tom 306, llibre 31, foli 86, finca 05356, inscripció 1a.  
Bé de domini públic, segons consta en l'Inventari municipal de béns i drets amb el número 1120117 i 1121117.  
Referència cadastral: 1576005EN0518K6308HR.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament de Bétera queda subordinada a les condicions següents, que són íntegrament acceptades per aquesta administració:  
- Cànon: la present concessió no està subjecta a cap cànon, i és gratuïta, atés que, conforme amb l'article 93.4 de la Llei 33/2003, la concessió no porta aparellada utilitat econòmica per al concessionari i es tracta d'un servei públic vinculat a la seguretat ciutadana.  
No obstant això, el concessionari tindrà el deure d'abonar l'import dels danys i perjudicis que es causen als béns o a l'ús general o servei al qual estigueren destinats.  
- Durada de la concessió: la durada de la concessió del bé de domini públic és per un termini de 50 anys, comptats a partir de la notificació de la present resolució a l'Ajuntament de Bétera.  
- De les obres o instal·lacions: les obres o instal·lacions a realitzar pel concessionari, seran a la seua costa, de conformitat amb el que es disposa en el projecte presentat en la sol·licitud de concessió «Projecte tècnic d'instal·lació de centre TBS», informat favorablement pels serveis tècnics municipals en informes de data 13 de novembre de 2020 i 31 de març de 2021, per l'arquitecta tècnica i per l'arquitecta, respectivament. L'adjudicatari haurà d'abonar les despeses corresponents al pressupost de les obres que han d'executar-se, així com els honoraris de redacció del projecte.  
- Deures i facultats del concessionari:  
a) Dret a usar de manera privativa, limitativa i excloent la porció del domini públic objecte de la concessió.  
b) Obtindre les llicències i autoritzacions prèvies i pertinents per a l'exercici de l'activitat.  
c) Gestionar i explotar l'activitat.  
d) Obligació del concessionari d'abonar l'import dels danys i perjudicis que es causen als béns o a l'ús general o servei al qual estigueren destinats.  
e) Obligació de mantindre en bon estat la porció del domini públic utilitzat i les obres que construïra a càrrec seu.  
f) Obligació d'abandonar i deixar lliures a la disposició de l'entitat local, dins del termini fixat, els béns objecte de la utilització, tot reconeixent la potestat d'aquella per a acordar i executar per ella mateixa el llançament.  
g) El concessionari s'obliga a abonar, entre altres, els conceptes següents:  
L'import dels danys i perjudicis que es causen als béns o a l'ús general o servei al qual estigueren destinats.  
Les obres o instal·lacions a realitzar pel concessionari i a la seua costa, de conformitat amb el que es disposa en el projecte presentat en la sol·licitud de concessió «Projecte tècnic d'instal·lació de centre TBS», així com les despeses de conservació i reparació d'aquestes.  
h) El concessionari queda obligat a permetre la inspecció tècnica i el control directe d'aquest ajuntament. Així mateix, serà prerrogativa de l'Administració la possibilitat de deixar-ne sense efecte la concessió abans del venciment, si ho justificaren circumstàncies sobrevingudes d'interés públic, mitjançant el rescabalament dels danys que causen, o sense això quan no pertoque.  
- Facultats de la corporació:  
a) Deixar sense efecte la concessió abans del venciment, si ho justifiquen circumstàncies sobrevingudes d'interés públic, mitjançant el rescabalament dels danys que causaren, o sense això quan no pertoque.  
b) Inspeccionar en qualsevol moment els béns objecte de concessió, les instal·lacions i construccions.  
- Reversió: al final del termini de la concessió, revertiran a la corporació els béns objecte de la concessió, i el contractista haurà d'entregar-los conforme amb el contracte i en l'estat de conservació i funcionament adequats.  
- Extinció de la concessió: la concessió atorgada s'extingeix:  
· Per venciment del termini.  
· Per desaparició del bé sobre el qual hagen sigut atorgades.  
· Per desafectació del bé.  
· Per renúncia del concessionari.  
· Per rescat.  
· Per resolució judicial.  
- Confidencialitat i tractament de la informació: l'entitat adjudicatària (com a encarregada del tractament de dades) i el seu personal, en compliment dels principis d'integritat i confidencialitat, han de tractar les dades personals a les quals tinguen accés de manera que garantisquen una seguretat adequada inclosa la protecció contra el tractament no autoritzat o il·lícit i contra la pèrdua, destrucció o dany accidental, mitjançant l'aplicació de mesures tècniques o organitzatives apropiades, de conformitat amb el que s'estableix en la Llei orgànica de protecció de dades de caràcter personal, i en el Reglament 2016/679, relatiu a la protecció de les persones físiques pel que fa al tractament de dades personals i a la lliure circulació d'aquestes dades (Reglament general de protecció de dades).  
  
Tercer  
En cas d'incompliment dels fins per als quals se cedeix l'immoble una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per aquesta el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si fa el cas, la reversió immediata al patrimoni de la corporació local i la baixa del dret d'ús en l'Inventari general de béns i drets de la Generalitat.  
  
  
Quart  
El dret d'ús sobre l'immoble haurà d'incorporar-se a l'Inventari general de béns i drets de la Generalitat en concepte de bé de domini públic afecte al servei públic dependent de la Direcció General de Tecnologies de la Informació i les Telecomunicacions, de la Conselleria d'Hisenda i Model Econòmic, a la qual s'adscriu i corresponen les competències demanials sobre aquest, inclosa l'administració, defensa i conservació.  
  
Cinqué  
Es faculta José Manuel García Duarte, director general de Tecnologies de la Informació i les Comunicacions, de la Conselleria d'Hisenda i Model Econòmic, per a la subscripció dels documents que, si fa el cas, siguen necessaris per a executar la present resolució.  
  
Sisé  
Notificar la present resolució a l'ajuntament cedent i fer-ne la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
València, 25 de novembre de 2021.- El conseller d'Hisenda i Model Econòmic: Vicent Soler i Marco.